Status

Etter at vi har behandlet en reklamasjon, vil den få en oppdatert status. Denne statusen avhenger av om vi godkjenner reklamasjonen, om vi ønsker å løse den ved å sende en erstatningsenhet, eller om vi ønsker å kreditere en eske.

Statusoversikt
En oversikt over de ulike statusene vi benytter finner du her:

Registered
Etter dere har registrert reklamasjonen på portalen, vil reklamasjonen få statusen "Registered". Det bekrefter at reklamasjonen er registrert, men den er ikke behandlet av oss ennå.

SWAP
Vi kommer til å sende dere en erstatningsenhet for å løse saken.

Sendt SWAP
Vi har sendt dere en erstatningsenhet, og saken er løst. Til høyre for status-feltet vil det stå en dato som beskriver når vi sendte enheten fra oss.

Reg. Kredit (hel eske)
Betyr «Registrert kredit». Med dette mener vi at vi vil kreditere saken, og at den er sendt over for opprettelse av kreditnotaer. Feltet til høyre for status-feltet er det som beskriver hva som skal krediteres. Dersom det står «hel eske» krediteres en hel eske for å løse saken.

Reg. Kredit / Kredit med
Men dersom det står et nummer (f.eks. 6412) så skal saken krediteres sammen med en annen sak, hvor nummeret beskriver hvilken ID saken krediteres med. Dersom man finner frem saken som skal krediteres med denne, vil man se at statusen er "Kredit med" og peker tilbake på den første. Eksempel: Kunde A trenger en BC-6500D Parent Unit for å løse problemet sitt. Kunde B trenger en BC-6500D Baby Unit for å løse sitt problem. Det opprettes en sak per kunde i forhandlerportalen. Vi løser saken ved å kreditere én eske BC-6500D, og den ene saken blir «kreditert med» den andre, slik at den ene esken løser problemet.

Kreditert
Denne saken er det blitt opprettet en kreditnota på, som så er sendt til din kjede sitt hovedkontor. Da vil kreditnotanummeret fylles inn i feltet lengst til høyre.

Spørsmål
Her lurer vi på noe for å løse saken. Da har vi skrevet en kommentar på reklamasjonen som kan ses ved å klikke seg inn på den.

Avvist
Dersom en reklamasjon har status "Avvist" har vi av en eller annen grunn ikke godtatt reklamasjonen. Kanskje er saken for gammel?